Macedonia de Nord, calificare istorică la EURO 2020. Fanii au făcut noapte albă pe străzile din Skopje.
EURO 2020 se va desfăşura în perioada 11 iunie – 11 iulie 2021. Macedonia de Nord va juca la Bucureşti alături de Olanda, Ucraina şi Austria. Scoţia nu se mai calificase la un turneu final de la CM din 1998.
Tabloul Campionatului European e acum complet. Ultimele patru locuri au fost ocupate după meciuri dramatice. Macedonia de Nord este, fără îndoială, cea mai mare surpriză. Veteranul Goran Pandev, fostul coleg al lui Chivu de la Inter, i-a dus pe nord-macedoneni pentru prima dată în istorie la EURO. Pandev a marcat singurul gol al meciului cu Georgia, iar Macedonia de Nord vine la București. Fanii au făcut noapte albă pe străzile din Skopje: au sărbătorit până în zori. Scoția poate fi trecută tot la capitolul surprize. Scoțienii merg la un turneu final după o pauză de 22 de ani. Ultima dată când au participat la o competiție majoră a fost în 1998, la Campionatul Mondial. Scoția a eliminat Serbia după penalty-uri. Bucureștiul este printre orașele-gazdă ale EURO, iar pe Arena Națională vor veni Macedonia de Nord, Austria și Ucraina. Spre deosebire de vecinii unguri care vor avea parte de super meciuri: Portugalia și Franța joacă la Budapesta.